Subject: Luige tn 1 detailplaneering
From: Mikk Pärdi <[email-masked]>
To: <[email-masked]>
Cc: "Kristi Kuuse" <[email-masked]>
Date: Wed, 25 Mar 2026 13:33:58 +0200

Hei!

Alloleval lingil on Kiili vallas Luige alevikus asuva suure tootmismaa 
ehitusõiguste täpsustamiseks algatatud detailplaneering.
Ma palun tagasisidet seoses kahe teemaga.
1. Ristmikud. Kuna seda krunti on kavas arendama hakata võrdlemisi väikeste 
sammudega, siis on nende ehitustööde kulud esialgu proportsionaalselt 
ebamõistlikult suured. Küsimuseks on näiteks kas uus ristmik peab tagama 
maha- ja pealesõidu mõlemas sõidusuunas? Kas antud kohas tuleks eelistada 
mingit kindlat tüüpi ristmikku (nt foor või ring)? Kas vaja on mõlema 
ristmiku suuremahuline ümberehitus või on see vajalik ainult selle tänava 
jaoks, kust käib planeeritava ala nö peavärava liiklus? Kas uus 
liikluslahendus tuleb välja ehitada kohe planeeringu kehtestamise järel või 
on seda võimalik teha mingi määratud perioodi jooksul arvestades krundile 
püstitatava hoonestuse ja sellega seotud liikluskoormuse muutumisega? 
Viimase jaoks on võimalik lisada planeeringusse punkt, millega kaasneb 
kohustus enne iga uue hoone ehitusloa väljastamist kontrollida sellega 
kaasnevat mõju liiklusele jne.
Kas transpordiametil on nendel ristmikel plaanis mingid tööd, mis võiks 
antud planeeringut kuidagi mõjutada või millega oleks mõistlik juba 
arvestada? Näiteks ristmike ümberehitus seoses RB jaama rajamisega vmt.
2. Kaitsevöönd. Teeregistri andmetel on see antud lõigus 10 m, kuid kehtiva 
ja töös oleva uue Kiili valla üldplaneeringu kohaselt on see 50 m. Ala 
iseloomu arvestades võiks see siinkohal ollagi 10 m.

 <https://drive.google.com/drive/folders/1RBqJbH9Mv6qY0L-QcbzmT3Fzq-0Qshad?usp=sharing>

 <https://drive.google.com/drive/folders/1RBqJbH9Mv6qY0L-QcbzmT3Fzq-0Qshad?usp=sharing> 
11.17.DP1-Luige_1 – Google Drive
 <https://drive.google.com/drive/folders/1RBqJbH9Mv6qY0L-QcbzmT3Fzq-0Qshad?usp=sharing> 
drive.google.com
 <https://drive.google.com/drive/folders/1RBqJbH9Mv6qY0L-QcbzmT3Fzq-0Qshad?usp=sharing>

tervitades
Mikk Pärdi

+372 553 5514
[email-masked]
NEED Arhitektid OÜ